KK Jumper u Herceg Novom: Vrijedno iskustvo igranja regionalnih utakmica

Ekipa Košarkaškog kluba Jumper iz Zenice proteklog vikenda boravila je u Herceg Novom. Zeničke košarkašice igrale su mečeve 9. i 10. kola Regionalne WABA lige.

Osim Jumpera u grupi su domaćin Primorje i drugi bh. predstavnik RMU Banovići. Mlada i neiskusna ekipa Jumpera doživjela je dva poraza. U prvoj utakmici izgubili su od Primorja sa sa 75:53 dok su i pored vođstva do 37 minute u drugoj utakmici poražene od drugog bh. predstavnika RMU Banovića sa 76:68.

I pored dva poraza u stručnom štabu su zadovoljni nastupom svojih djevojaka jer se radi o prvoj sezoni učešća na međunarodnoj sceni. U nastavku sezone košarkašice Jumpera očekuje učešće u A1 ligi i Ligi mladih regionalnoj košarkaškog saveza Zenica.